**גילי אבישר** (נולד ב-1980) הוא אמן יוצר רב-תחומי ישראלי; העובד בפיסול, ציור, מיצב, מיצג ווידאו.

ביוגרפיה
--------

גילי אבישר נולד ב־1980 בחיפה. ב-2003 סיים את לימודי התואר הראשון באקדמיה לאמנות ועיצוב בצלאל. ב-2007 החל את לימודי התואר השני בבצלאל אותם סיים בהצטיינות ב-2009.

לאורך השנים האחרונות שיתף פעולה אבישר עם רקדנים, כוראוגרפים ואמני מיצג, ויצר תפאורות, במות ותלבושות עבור קבוצות מחול ותיאטרון, ביניהן תפאורה ותלבושות ליצירות של להקת המחול יסמין גודר.

עבודותיו
--------

אבישר מוכר בעיקר בזכות מיצבי בד גדולים ויצירות וידאו. עבודותיו רוויות צבע ופרטים והוא עושה שימוש בשאריות של בד, נייר, עץ, קרטון, וחומרים פלסטיים ברי השגה הנתפרים ומחוברים לכדי צורות ודימויים שהופכים מאוחר יותר לאובייקטים. עבודותיו נמצאות בשינוי תמידי: עבודה שהגיעה לסיום, מפורקת לחומרי גלם, אשר מעובדים ומאורגנים לכדי עבודה חדשה.
ב-2014 שהה אבישר שלושה שבועות בגלריה בקיבוץ בארי ויצר מתוך הסביבה הקיבוצית: אבישר, ליקט מחצר הקיבוץ חומרים וחפצים ליצירתו, תפר תחפושות, צילם בסביבה, ישן בגלריה ובנה את התערוכה "רזידנט" שנפתחה וננעלה באותו האירוע תערוכתו 'רזידנט'. הדגש בתערוכה היה על תהליך היווצרותה ולא על התוצר הסופי, שלא תוכנן מראש.

אבישר חבר ב-"Parasite", קבוצת אמנים בהנהגתה של דיאנה דלל, הנעה בין חללים מוזיאליים לחללים שמחוץ לעולם האמנות, שבהם הם נמצאים לזמן קצוב. ב-2015 הציגו את התערוכה "במקום אחר" בקומת הכניסה השקופה של מגדל 'אלקטרה סיטי' באזור התחנה המרכזית בתל אביב. אבישר הציג ליצני מריונטה, התלויים ברצועות ארוכות של סרטים צבעוניים הנמתחים בחלל העצום, כחבלי מפרשים של ספינות פיראטים, כנגד קירות הזכוכית ורצפת ותקרת הבטון.

"שמיים אחרים", היא עבודת טקסטיל מונומנטלית בצורת מפרשי ענק, עליה הוא עובד מ-2017. את המפרשים הציג בארבע גרסאות: ב-2018 בתערוכה "פרנקופיליה", שאצרה רז סמירה; ב-2019 במוזיאון מגדל דוד, בתערוכה Overall שאצר שחר אטואן; בגרסה אחרת כחלק פרויקט 'Parasite' במשכן לאמנות עין חרוד, כציור צמוד-קיר במסגרת התערוכה 'סיטואציה', ובתערוכה ״ארט ספארי״ בבוקרשט**.** המפרשים תלויים בקו אופק גבוה וממנו הם נפרשים על הרצפה. רצועות אדומות משמשות למתיחת חלק מהמרבדים הססגוניים כיריעות אוהלים, חלקם נמתחים בחלל בחבלים הקשורים לעוגנים המפוזרים על הרצפה, וכל עוגן הוא יצירה בפני עצמה. העבודה כולה עשויה בעבודת תפירה ורקמה שעליה תלויות מזכרות מעשה ידיו של אבישר או כאלו שמצא ורקם, וכן דימויים ומילים כתובות שנתפרו עליה במכונת תפירה.

השכלה
-----

* 1999–2003 BFA, בצלאל.
* 2007–2009 MFA, בצלאל.

פרסים ומלגות
------------

* 2009 מלגת קרן התרבות אמריקה-ישראל
* 2010 פרס אמן צעיר, ישראכרט ומוזיאון תל אביב
* 2012 פרס האמן הצעיר, משרד התרבות והספורט
* 2016 מענק מפעל הפיס לתרבות ואמנות, תוכנית השהות ארטפורט בתל אביב.
* 2017 מענק מפעל הפיס לתרבות ואמנות, תוכנית השהות ארטפורט בתל אביב.
* 2019 מענק מפעל הפיס לתרבות ואמנות
* 2019-20 מלגת "ארטיס" NYC

תערוכות יחיד
------------

* 2010 – "פורטרט עצמי עם חתול", סדנאות האמנים, תל אביב.
* 2011 – "חיים מקבילים", גלריית רופרט פפב, דיסלדורף.
* 2012 – "שאריות אורבניות",גלריה קו 16, תל אביב
* 2013 – "צהוב פראי", פרויקט "טפילים", נחמני 22, תל אביב.
* 2015 – "לויתן", מוזיאון נחום גוטמן, תל אביב
* 2017 – "חתך עדין", מוזיאון בית אורי ורמי נחושתן, קיבוץ אשדות יעקב.
* 2017 – "שדים של חוסר סבירות", גלריית Koal, ברלין.
* 2019 – "טפילים" מוזיאון לאמנות עין חרוד.

קישורים חיצוניים
----------------

* 

* אתר האינטרנט הרשמי של גילי אבישר (באנגלית)
* גילי אבישר, ברשת החברתית אינסטגרם
* עבודות וידאו של אבישר
* גילי אבישר במוזיאון הרצליה לאמנות עכשווית
* גילי אבישר במרכז לאומנות עכשווית ארטפורט
* גילי אבישר ב-ARTLAB
* על התערוכה "לויתן" במוזיאון נחום גוטמן
* שרון קנטור, ראיון בטיים אאוט, יוני 2015
* על העבודה "אלמנה שחורה", יוצאות מהארון: עבודות אומנות לרגל יום האישה 2017, מגזין את
* על התערוכה "חתך עדין" במוזיאון אורי ורמי נחושתן, עוזי צור, עוצם עין אחת, 10 באוגוסט 2017

הערות שוליים
------------

1. ↑  יסמין גודר, פעולה פשוטה, ‏24/2/2020
2. ↑  איתן בוגנים, נתחיל מהסוף, באתר Haaretz הארץ, ‏30/4/14
3. ↑  עוזי צור, החדירה למגדל ההון: האמנות כסוס טרויאני, באתר Haaretz הארץ, ‏3/7/2015
4. ↑  גילי אבישר, שמים אחרים, באתר מגזין פורטפוליו, ‏2020-10-01
5. ↑  עוזי צור, עוצם עין אחת טפילים במשכן, באתר Haaretz הארץ, ‏4/9/2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007596936305171
* GND: 1063378265
* LCCN: no2015146667
* VIAF: 177144782725233273917
* WorldCat (עם VIAF): 177144782725233273917

 |